text: Koncertsteder går sammen
  01 februar 2013 kl. 17.55
  Fire spillesteder i Trekant-området er nu gået sammen for på den måde at skabe flere koncerter.
  Det er Godset og Pitstop i Kolding, Bygningen i Vejle og Det Bruunske Pakhus i Fredericia, der har slået sig sammen.
  Til projektet får de to millioner kroner i støtte fra staten, og det skulle resultere i 50 ekstra koncerter om året.
  Samtidig forpligter spillestederne sig til også at lægge scene til mindre kendte kunstnere.
  "Vi kan tage større chancer og finde bedre navne, som vi måske ikke har kunnet gøre før." Siger Ulf Jensen, der er indehaver af spillestedet Pitstop i Koldng.
  